**Küsitluskava kogukonnale**

Härgla lubjakivimaardla uuringuruumis ja sellest 1 km raadiuses paiknevate ajaloolis-kultuuriliste väärtuste selgitamiseks

Intervjuudest kohalike elanikega selgub:

\* piirkonna inimeste **suhe** uuringuala ja sellest 1 km raadiuses asuva maastikuga

\* neile teadaolev **kohapärimus** sellest alast

\* nende **seisukohad** planeeritava lubjakivikarjääri suhtes

Intervjuu keskendubki praegu uuritavale alale. Laiemalt nende külade kohapärimust koguda pole praegu aega ja seda on varem tehtud ka.

Nimi: Erki Salu (1978), Kersti Salu (1980)

Sünniaeg:

Talu: Eha

Eelmised elukohad: vanaema ja vanaisa ostsid 1970ndatel, elasid metskonnas; Lääne-Viru

Mis ajast koha peal elanud: sündinud Alus, 20 aastat tagasi, laps saab 21

Kas lubab oma isikuandmeid ja vastuseid aruandes avaldada: jah

Kas lubab intervjuu sisu arhiveerida EKM ERA kogus: jah

Kas lubab paremaid palasid kasutada teadustöös ja publikatsioonides: jah

Teatud infole on võimalik seada kasutuspiirkang!

**I**

1) Kirjeldage palun, mis sellel alal olemas on. (Selgub, mis inimese jaoks on märkimisväärne.)

Erki: Härgla mets

Kersti: Oma mets.

2) Mis sellel alal on teile tähtis ja väärtuslik? Miks?

Erki: Metsloomad. Kunagi olen selles metsas isegi karu näinud.

Kersti: Metskitsed on hoovis käinud.

Kodu on tähtis.

3) Millised teie pere ja külarahva tegevused on sellel alal olulised? Miks?

Kersto: Käin koeraga jalutamas, käivad teised ka, seenel.

Erki: Jahimehed saavad kokku.

4) Millised on sellel alal kohanimed? Kust need on kuuldud? Kes neid kasutab? Kuidas nimed on tekkinud?

Erki: Teeristi kutsuti Tammiku väravaks, vanaema kutsus, metsas läks diagonaalis tammede allee. Ei tea, kuhu ta läks. Mõisaaegne värk oli see.

5) Millistest paikadest sellel alal kõneldakse mõnda *legendi*, vana rahvajuttu?

Praegu ei meenu.

6) Kas keegi on sellel alal kogenud, näinud, kuulnud midagi erilist, kummalist? Kus? Mida täpsemalt?

Ei tea.

Kersti: Mis selle maa värisemisega oli?

Erki: Siin hakkas kulp maavärisemisega vastu seina lõgisema.

7) Kas kuskil sel alal on läbi viidud rituaale, ravitalitusi? Kus? Millised on talitused olnud?

Ei tea.

8) Kas mõnda kohta on peetud pühaks? Millist kohta täpsemalt? Miks? Mida sellest kohast on räägitud? Mis selles kohas tehakse?

Ei ole.

9) Kas sellelt alalt on midagi tähelepanuväärset maa seest leitud? Kus? Mida? Kus leiud asuvad?

Ei.

Kersti: Väiksed pruunid pisikesed pudelid tulid välja. Ravimipudelid.

10) Kas on kõneldud hiie-nimelistest paikadest? Kus paik/paigad asuvad? Mida on kõneldud?

Ei ole.

11) Kas leidub erilisi ja tähenduslikke kive? Kas kividel on lohke, märke, jälgi? Kus kivi/kivid asuvad? Milline/millised kivi/kivid täpsemalt on?

Männiku suurkivi on.

Kersti: Endal on poole väiksem Tammikuvärava risti kivist.

Erki: Hoov oli kive täis, lasti tühjaks lükata.

12) Mida kõneldakse, mäletatakse siinsetest teedest, radadest?

(Vastus olemas.)

13) Mida on kõneldud vanadest paeaukudest? Millistest täpsemalt?

Erki: Ei tea, on kruusakarjäärid, kolm, kõige vanem on jahimeeste platsi koht, siis liinialune ja siis nende vahel.

14) Mida on kõneldud krattidest, nõidadest, vanapaganast? Milliste paikade kohta täpsemalt?

Erki: Need jäävad enamjaolt televiisorisse.

15) Kas on kõneldud eksimisest metsas? Milliste paikade kohta täpsemalt?

Erki: Ei ole nii sügavale metsa roninud.

Kersti: Endal ei ole olnud, sõbranna eksis ära, tõin välja, oma metsas ei ole võimalik eksida.

16) Mida teatakse, kõneldakse vanadest piiridest ja kiviaedadest piiridel?

Kersti: Metsas on naabrite vaheline kiviaed, Tiinal ja neil on ka metsas kiviaed.

17) Kas leidub vanu hooneasemeid? Kus? Millised hooneasemed on?

Ei tea.

18) Mida on räägitud sellest alast ühenduses mõisnikega, mõisaproua, mõisahärraga?

Erki: Oleme liiga kauged selle jaoks.

19) Milliseid ajaloolise või kultuurilise väärtusega kohti, hooneid, rajatisi on teie talu maal või lähedal?

Erki: Mets on ajalooline. Ajalooliselt on siin alati mets olnud. Kui siit nõukaajal veeti kruusa, siis oli porgand ka maa sees hall.

**II Vestlus kataloogi alusel**

Erki: Sirgi sõerust paistab maja üle põllu, vanaema ja vanaisa tegid heina, seal põllul on mu elu esimene ristikivi, mida olen näinud. Vanaema ja vanaisa olid Hermann ja Salme Salu.

**III** Lisaks lasen inimestel hinnata maastikuelementide väärtust. Küsin olulisemate ja paremini määratletavate objektide kohta. Kõigi kohanimede osas pole mõtet 10 punkti skaalal hinnangut küsida, sest osa objektidest pole füüsiliselt säilinud või on nad keeruliselt määratletavad.

\* Tammiku mets: Kõva 10

\* Võluaas (Sirgi heinamaa): 5

\* Kiviaiad: 6

\* Vanad teed (Seli kirikutee):

\* Tammiku värav: 8

\* Talude hooned ja rajatised (Ristikivi ja asundustalud): 10

\* Tammemäe talu tamm ja kask

\* Viina aed

\* Viina sauna ase

\* Aru kõrtsi ase

\* Suur kivi?

\* Mõisaaegne kiigekoht?

\* Ööbiku mets – simmanite koht?

\* Praegune jahimeeste plats: 10

\* Vanad põllukivihunnikud (tutvustan eelnevalt): 9

**IV Seisukohad planeeritava lubjakivikarjääri suhtes**

1) Kas pooldate lubjakivikarjääri rajamist uuringualale? Miks?

Ei. Tallinnas on, toogu sealt oma killustikku, lõhaku seal edasi.

2) Millist mõju osutaks karjääri rajamine teie elukeskkonnale? Kui tugevaks hindate mõju skaalal 1-10?

Erki: 10, sest keeravad kõik tuksi. Kohe peale esimest pauku kaovad terve küla kaevud ära, maapind hakkab värisema. Tolm tuleb, hirmus liiklus.

Kersti: Pole enam vaikust ja õhtust kaja enam, mis on õhtuti.

3) Kuidas mõjutaks karjääri rajamine teie elukvaliteeti? Kui tugevaks hindate mõju skaalal 1-10?

Siin ei olegi enam võimalik elada siis. 10

4) Kuidas mõjutaks karjääri rajamine teie tegevust piirkonnas? Kui tugevaks hindate mõju skaalal 1-10? 10

5) Kuidas mõjutaks karjääri rajamine ümbruse kultuurmaastikku (mh pärimuspaigad, kultuurimälestised, ajaloolised kohad)? Kui tugevaks hindate mõju skaalal 1-10?

Erki: Kes tahab minna Härgla mõisa vaatama, kui peab olema ligidal mingile karjäärile? Kui inimene tahab puhata, siis ta ei roni tööstusrajoonidesse. 10

6) Kas pooldate uuringualale kohaliku looduskaitseala rajamist? Miks?

Kersti: Jah.

Erki: Jah, las nad kaitsevad.

Kersti: Siin enda hoovis on juba 20 aastat ringi liikumas nahkhiired. Ei tea täpselt, kus nad elavad. Igal suvel vähemalt korra ikka näitavad end.

Erki: Augustis pea iga õhtu lendab ringi.